#### JUDEŢUL SATU MARE

#### CONSILIUL JUDEŢEAN Compartiment Autoritate tutelară

# Nr. \_\_\_\_\_\_\_\_\_/\_\_\_\_\_\_\_\_\_ 2021

# 

## **RAPORT DE SPECIALITATE**

**privind încetarea activității Centrului de Recuperare și Reabilitare Persoane cu Handicap ”Lucia” și a Centrului de Recuperare și Reabilitare Persoane cu Handicap ”Laura”,** **aflate în administrarea Direcției Generale de Asistență Socială și Protecția Copilului a Județului Satu Mare**

Referitor la Proiectul de hotărâreprivind încetarea activității Centrului de Recuperare și Reabilitare Persoane cu Handicap ”Lucia” și a Centrului de Recuperare și Reabilitare Persoane cu Handicap ”Laura”, aflate în administrarea Direcției Generale de Asistență Socială și Protecția Copilului a Județului Satu Mare, inițiat de președintele Consiliului Județean Satu Mare,

luând în considerare Nota de fundamentare a Direcției Generale de Asistență Socială și Protecția Copilului a Județului Satu Mare nr. 22745/17.11.2021, înaintată prin adresa nr. 22762/17.11.2021, privind încetarea activității Centrului de Recuperare și Reabilitare Persoane cu Handicap ”Lucia” și a Centrului de Recuperare și Reabilitare Persoane cu Handicap ”Laura”,aflate în administrarea Direcției Generale de Asistență Socială și Protecția Copilului a Județului Satu Mare**,** înregistrată la Consiliul Județean Satu Mare sub nr. 23740/17.11.2021,

în conformitate cu prevederile art II alin. (1) și (2) din Ordonanța de Urgență a Guvernului nr. 114/2021 pentru modificarea unor acte normative, precum și reglementarea unor măsuri în domeniul Protecției drepturilor persoanelor cu dizabilități, potrivit cărora :

*“ (1****) Centrele rezidenţiale****, publice sau private, care nu s-au reorganizat în termenul prevăzut la art. II alin. (1) din Ordonanţa de urgenţă a Guvernului nr. 69/2018 pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap, aprobată prin Legea nr. 92/2021****, au obligaţia să se reorganizeze, până la data de 31 decembrie 2021, ţinând cont de nevoile individuale ale beneficiarilor corelate cu standardele specifice de calitate în vigoare.***

*(2) Reorganizarea prevăzută la alin. (1) se realizează fără avizul Autorităţii Naţionale pentru Drepturile Persoanelor cu Dizabilităţi, Copii şi Adopţii.”*

ținând cont de prevederile art. 51 alineatele (1) și (3) din Legea nr 448/2006 privind protecția și promovarea drepturilor persoanelor cu handicap, republicată, cu modificările și completările ulterioare, potrivit cărora :

*“ (1)Persoana cu handicap poate beneficia de servicii sociale acordate în centre de zi și centre rezidențiale de diferite tipuri, publice, public-private sau private;*

*……*

*(3) În sensul prezentei legi, tipurile de centre rezidențiale pentru persoanele adulte cu handicap sunt:*

*a) locuinţe protejate;*

*b) centre pentru viaţă independentă;*

*c) centre de abilitare şi reabilitare;*

*d) centre de îngrijire şi asistenţă;*

*e) centre respiro/centre de criză.”*

raportat la prevederile art. 39 lit. b), art. 114, alin.(2) lit. a) și art.119 alin.(1) din Legea asistenței sociale nr. 292/2011, cu modificările și completările ulterioare, în conformitate cu care :

*“ ART. 39*

*Responsabilitatea dezvoltării, administrării şi acordării serviciilor sociale este partajată astfel:*

*……*

*b) organizarea, administrarea şi acordarea serviciilor sociale - în responsabilitatea autorităţilor administraţiei publice locale, atribuţii ce pot fi externalizate către sectorul neguvernamental, instituţiile de cult, alte persoane fizice şi juridice de drept public sau privat, în condiţiile legii;*

….

*ART. 114*

*…..*

*(2) Pe lângă atribuţiile prevăzute la alin. (1), autorităţile administraţiei publice locale de la nivelul judeţelor realizează:*

*a) coordonarea înfiinţării şi organizării serviciilor sociale, în concordanţă cu nevoile şi situaţiile de dificultate identificate, pentru a se realiza o acoperire echitabilă a dezvoltării acestora pe întreg teritoriul judeţului;*

*……*

*ART. 119*

*Autorităţile administraţiei publice locale şi toţi furnizorii publici de servicii sociale au obligaţia de a organiza şi acorda serviciile sociale, precum şi de a planifica dezvoltarea acestora, numai în funcţie de nevoile identificate ale persoanelor din comunitate, de priorităţile asumate, de resursele disponibile şi cu respectarea celui mai eficient raport cost/beneficiu. “*

având în vedere faptul că acest tip de centru rezidential nu se mai regăsește în legislația în vigoare și respectiv raportat la faptul că în urma evaluării beneficiarilor celor două centre , în funcție de nevoile individuale identificate s-a propus orientarea acestora către alte tipuri de servicii sociale , în speță pentru beneficiarii Centrului de Recuperare și Reabilitare Persoane cu Handicap ”Lucia” orientarea către Centrul de abilitare și reabilitare pentru persoane adulte cu dizabilități Noroieni, respectiv în cazul beneficiarilor Centrului de Recuperare și Reabilitare Persoane cu Handicap ”Laura”, orientarea spre Centrul de Îngrijire și Asistență “Șansa” Satu Mare,

în temeiul prevederilor art.173 alin.(5) lit. b) precum și cele ale art. 182 alin. (4) cu trimitere la art. 136 alin. (8) lit. b) din Ordonanța de urgență nr. 57/2019 privind Codul administrativ, cu modificările și completările ulterioare**,**

**PROPUNEM:**

**adoptarea Proiectului de hotărâre privind încetarea activității Centrului de Recuperare și Reabilitare Persoane cu Handicap ”Lucia” și a Centrului de Recuperare și Reabilitare Persoane cu Handicap ”Laura”, aflate în administrarea Direcției Generale de Asistență Socială și Protecția Copilului a Județului Satu Mare**

**Coordonator Compartiment, Vizat juridic,**

Morar Bianca Larisa Giurma Loredana Anamaria

red./tehnored M.B.L./ex.5